**JELGAVAS PILSĒTAS PAŠVALDĪBAS 2020.GADA 27.FEBRUĀRA**

**SAISTOŠO NOTEIKUMU NR.20-6 “GROZĪJUMI JELGAVAS PILSĒTAS PAŠVALDĪBAS 2017.GADA 23.MARTA SAISTOŠAJOS NOTEIKUMOS NR.17-8**

**“JELGAVAS PILSĒTAS SIMBOLIKA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | 1. Jelgavas pilsētas pašvaldības 2017. gada 23.marta saistošos noteikumus Nr. 17-8 “Jelgavas pilsētas simbolika” (turpmāk - Saistošie noteikumi) nepieciešams papildināt, lai pilnveidotu vienotās pilsētas mārketinga stratēģijas realizāciju – Jelgavas pilsētas simbolikas lietošanu pašvaldības izveidotajām iestādēm, kapitālsabiedrībām, kurās pašvaldībai pieder kapitāla daļas, mākslinieciskās jaunrades kolektīviem, kuru darbību finansē pašvaldība, kā arī biedrībām un nodibinājumiem, kuru pasākumus līdzfinansē pašvaldība (turpmāk – kolektīvi).  2.[Administratīvās atbildības likums](https://likumi.lv/ta/id/303007-administrativas-atbildibas-likums) paredz būtiskas izmaiņas administratīvo sodu sistēmā un administratīvo sodu piemērošanas procesā. Saskaņā ar [Administratīvās atbildības likuma](https://likumi.lv/ta/id/303007-administrativas-atbildibas-likums) [2. pantu](https://likumi.lv/ta/id/303007-administrativas-atbildibas-likums#p2) pašvaldību saistošie noteikumi, kas paredz administratīvo atbildību, ir daļa no administratīvās atbildības sistēmas, pašvaldībai ir jāveic saistošo noteikumu regulējuma saskaņošana ar [Administratīvās atbildības likumā](https://likumi.lv/ta/id/303007-administrativas-atbildibas-likums) ietvertajām normām. Ņemot vērā minēto, nepieciešams grozīt saistošie noteikumu 27. un 28. punktu. |
| 2.Projekta nepieciešamības pamatojums | Saistošo noteikumu papildināšana nepieciešama, lai veicinātu Jelgavas pilsētas publicitāti pilsētas un valsts nozīmes pasākumos, kur piedalās Jelgavas pilsētas kolektīvi, un veicinātu Jelgavas pilsētas iedzīvotāju lokālpatriotismu.  Saistošo noteikumu grozījumi nodrošina Saistošo noteikumu atbilstību [Administratīvās atbildības likumam](https://likumi.lv/ta/id/303007-administrativas-atbildibas-likums), precizējot normas par kompetentajām institūcijām, kas veic administratīvā pārkāpuma procesu un pieņem lēmumu administratīvā pārkāpuma lietā, kā arī Saistošajos noteikumos izsakot piemērojamo naudas sodu soda naudas vienībās.  Grozījumi Saistošajos noteikumos paredz, ka administratīvā pārkāpuma procesu par noteikumu pārkāpumiem līdz administratīvā pārkāpuma lietas izskatīšanai veic Jelgavas pilsētas pašvaldības iestāde “Jelgavas pilsētas pašvaldības policija”, savukārt lietu pēc būtības izskata Jelgavas pilsētas domes Administratīvā komisija. |
| 3.Informācija par plānoto projekta ietekmi uz pašvaldības budžetu | Saistošo noteikumu īstenošanas finansiālā ietekme uz pašvaldības budžetu netiek prognozēta. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Grozījumi Saistošajos noteikumos uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Grozījumi Saistošajos noteikumos nemaina administratīvās procedūras pēc būtības. Kontrolēt Saistošo noteikumu izpildi ir tiesīgas Jelgavas pilsētas pašvaldības policijas amatpersonas. Jelgavas pilsētas pašvaldības policija un Jelgavas pilsētas domes Administratīvā komisija no Saistošajiem noteikumiem izrietošās funkcijas un uzdevumus veiks saskaņā ar [Administratīvās atbildības likuma](https://likumi.lv/ta/id/303007-administrativas-atbildibas-likums) normām. |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš